Ντέιβιντ Χίλι (ποδοσφαιριστής)

Ο Ντέιβιντ Τζόναθαν Χίλι (David Jonathan Healy , γεννήθηκε 5 Αυγούστου 1979) είναι Βορειοϊρλανδός πρώην επαγγελματίας ποδοσφαιριστής και νυν προπονητής ποδοσφαίρου. Έκανε επιτυχημένη καριέρα ως παίκτης σε βρετανικές ομάδες, είναι πρώτος σκόρερ όλων των εποχών της Εθνικής Βόρειας Ιρλανδίας με 36 γκολ.

Καριέρα

Ξεκίνησε την καριέρα του ως παίκτης στην ομάδα νέων της Μάντσεστερ Γιουνάιτεντ το 1995, έγινε επαγγελματίας το 1999, αλλά υπέγραψε στην Πρέστον Νορθ Εντ δύο χρόνια αργότερα μετά από ένα σύντομο δανεισμό. Πέρασε τρία χρόνια με την Πρέστον, διατηρώντας ικανοποιητική αναλογία γκολ προς αγώνες, πριν μεταγραφεί στη Λιντς Γιουνάιτεντ το 2004. Μετά από τρία χρόνια  μετακόμισε στη Φούλαμ για μια σεζόν, προτού εγκατασταθεί στη Σάντερλαντ το 2008. Μετακόμισε βόρεια στη Σκωτία για να παίξει στη Ρέιντζερς Γλασκώβης τον Ιανουάριο του 2011. Βοήθησε τον σύλλογο να κατακτήσει το τίτλο του πρωταθλήματος το 2010–11 και έπαιξε επίσης στον τελικό του Λιγκ Καπ το 2011 κατακτώντας το δεύτερο και τελευταίο τίτλο της καριέρας του, πριν φύγει στο τέλος της σεζόν 2011–12. Επέλεξε να αποσυρθεί τον Νοέμβριο του 2013 καθώς δεν κατάφερε να βρει σύλλογο για να συνεχίσει την σταδιοδρομία του. 

Πριν εκπροσωπήσει τη χώρα του σε επίπεδο ανδρών, έπαιξε  τόσο για την ομάδα κάτω των 21 όσο και για την ομάδα Β. Στην προκριματική φάση του Ευρωπαϊκού Πρωταθλήματος του 2008 σημείωσε συνολικά 13 γκολ (σε 12 αγώνες), επίδοση ρεκόρ την εποχή εκείνη που τώρα μοιράζεται με το Ρόμπερτ Λεβαντόφσκι.

Ξεκίνησε τη προπονητική του καριέρα με τη Λίνφιλντ τον Οκτώβριο του 2015 και οδήγησε το σύλλογο σε τρεις τίτλους το 2016–17.

Δείτε επίσης

 Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές

Βορειοϊρλανδοί ποδοσφαιριστές
Ποδοσφαιριστές Εθνικής Βορείου Ιρλανδίας
Ξένοι ποδοσφαιριστές στην Αγγλία
Ποδοσφαιριστές Πρέμιερ Λιγκ
Ποδοσφαιριστές Μάντσεστερ Γιουνάιτεντ
Ποδοσφαιριστές Νόριτς Σίτι
Ποδοσφαιριστές Πρέστον Νορθ Εντ
Ποδοσφαιριστές Ρέιντζερς Γλασκώβης
Ποδοσφαιριστές Σάντερλαντ ΑΦΚ
Ποδοσφαιριστές Ίπσουιτς Τάουν
Ποδοσφαιριστές Λιντς Γιουνάιτεντ
Ποδοσφαιριστές Φούλαμ ΦΚ 
Ποδοσφαιριστές Πορτ Βέιλ ΦΚ 
Ποδοσφαιριστές Ντόνκαστερ Ρόβερς
Ποδοσφαιριστές Μπέρι ΦΚ
Επιθετικοί ποδοσφαιριστές
Βορειοϊρλανδοί προπονητές